মোহাম্মদ সোয়াইব

মোহাম্মদ সোয়াইব বা মোহাম্মদ শোয়েব বাংলাদেশের দিনাজপুর জেলার রাজনীতিবিদ ও দিনাজপুর-৫ আসনের সাবেক সংসদ সদস্য।

 প্রাথমিক জীবন 
মোহাম্মদ সোয়াইব ১৯৪৬ সালে দিনাজপুর জেলার ফুলবাড়ী উপজেলায়  জন্মগ্রহণ করেন।তিনি রাজশাহী বিশ্ববিদ্যালয় থেকে অর্থনীতি বিষয়ে স্নাতক এবং করাচী বিশ্ববিদ্যালয় হতে স্নাতকোত্তর ডিগ্রি লাভ করেন। তিনি  ১৯৬৮ সালে তৎকালীন ইপিসিএস ক্যাডার হিসেবে সিভিল সার্ভিসে যোগদান করেন। স্বাধীনতা পরবর্তী সময়ে পরিকল্পনা মন্ত্রণালয়ে যোগদান করে দেশের অর্থনৈতিক নীতি নির্ধারণে গুরুত্বপূর্ণ ভূমিকা পালন করেন। পরবর্তীতে সরকারি চাকুরিতে ইস্তফা প্রদান করে রাজনীতির সঙ্গে যুক্ত হন। 

 রাজনৈতিক জীবন 
মোহাম্মদ সোয়াইব ১৯৮৩ সালে ফুলবাড়ী পৌরসভার প্রথম মেয়র হিসেবে নির্বাচিত হন। ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে দিনাজপুর-৫ আসন থেকে সংসদ সদস্য নির্বাচিত হয়েছিলেন। তিনি ৪ জুন, ২০২২ সালে মৃত্যুবরণ করেন।

 তথ্যসূত্র 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:দিনাজপুর জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:দিনাজপুর জেলার ব্যক্তি
বিষয়শ্রেণী:২০২২-এ মৃত্যু